ปธ.บอร์ดอสมท. ระบุ ผังใหม่ช่อง 9 เน้นความหลากหลาย คุยจะทำให้อสมท.เป็นตัวอย่างทางด้านจริยธรรม(1 พ.ย.) นายบุญปลูก ชายเกตุ ประธานคณะกรรมการบริหาร(บอร์ด) อสมท. คนใหม่ กล่าวในรายการเจาะลึกทั่วไทย อินไซค์ไทยแลนด์ถึงกรณีที่มีข่าวจะปรับผังรายการช่อง 9 ว่า ตอนนี้ยังไม่ระบุเรื่องการปรับผัง นอกเหนือการเลือกประธานกรรมการ แต่ละท่านก็มาคุยกันว่า เรายังจะมุ่งมั่นพัฒนา อสมท. อย่างไร โดยจะคิดกันว่า การดำเนินการของ อสมท. น่าจะเปิดให้ทุกฝ่าย และหลากหลายคนมาช่วยทำ ในฐานะเราเป็นผู้ให้ข้อมูล สาระ ให้ความรู้กับผู้รับ ก็คุยกันว่าเราต้องร่วมแรงใจกัน และเพื่อให้ทุกอย่างเริ่มได้ ต้องมีคนดำเนินการ ในฐานะนายพงษ์ศักดิ์ พยัฆวิเชียร เป็นกรรมการคนหนึ่ง และมาจากสื่อก็ตกลงกันให้นายพงษ์ศักดิ์ เริ่มต้นวันนี้เลย ที่จะดูรายละเอียดทั้งหมดในฐานะที่รักษาการกรรมการผู้อำนวยการใหญ่ ดูทุกสิ่งทุกอย่างให้เป็นไปตามแนวทางที่เราวางไว้ ในส่วนที่เราคิดกันไว้คือ เราจะสร้างให้ผู้รับคือ ประชาชน เด็ก และเยาวชน ก็ให้กรรมการผู้อำนวยการ เข้าไปดูว่าจะทำอย่างไรบ้าง แต่หลักการคือต้องเปิดกว้างให้ทุกฝ่ายให้ประชาชนรับข้อมูล ครบถ้วน ไม่อยากให้ได้รับส่วนใดส่วนหนึ่งนายบุญปลูกกล่าวว่า เมื่อวานนี้ (31 ต.ค.) พูดกันทางความคิดในที่ประชุมคณะกรรมการชุดใหม่ หลักใหญ่ๆ คือ ต้องเปิดรับผู้ผลิตรายการให้มากรายขึ้น เพื่อสร้างความหลากหลายของรายการ อย่างนายสุทธิชัย หยุ่น ตอนนี้ที่ก็ทำรายการชีพจรโลก ที่ประชุมไม่ได้บอกว่าจะให้ใครเข้ามา หรือลดใคร เพราะว่าเป็นเรื่องที่ตนให้ กรรมการรักษาการที่เป็นอยู่ดู ยังไม่มีรายละเอียด ไม่สามารถดำเนินการได้ แต่ในสิ่งที่อยู่ในวงการก็มีคนทำกันเยอะ นายสนธิ ลิ้มทองกุล ก็ทำกัน คุณเจิมศักดิ์ ปิ่นทอง ทำอยู่ สิ่งเหล่านี้มีความต้องการของประชาชน ซึ่งนายพงษ์ศักดิ์ ที่ได้รับมอบหมายมุ่งมั่นมาก แต่ละคนก็ให้ความเห็นกันว่า เราควรจะยึดความหลากหลาย ต้องมาดูรายละเอียดกัน
ใครคือประธานคณะกรรมการบริหาร(บอร์ด) อสมท.คนใหม่ของไทย 
บุญปลูก ชายเกตุ